CELEX: C2007/042/61
Language: fi
Date: 2007-02-24 00:00:00
Title: Asia T-401/06: Kanne 28.12.2006 — Brosmann Footwear (HK) Ltd ym. v. neuvosto

24.2.2007   
            
            
               FI
            
            
               Euroopan unionin virallinen lehti
            
            
               C 42/34
            
         Kanne 28.12.2006 — Brosmann Footwear (HK) Ltd ym. v. neuvosto
   (Asia T-401/06)
   (2007/C 42/61)
   Oikeudenkäyntikieli: englanti
   Asianosaiset
   
      Kantajat: Brosmann Footwear (HK) Ltd (Kowloon, Hong Kong), Seasonable Footwear (Zhong Shan) Ltd (Banfu, Kiina), Lung Pao Footwear (Guangzhou) Ltd (Guangzhou, Kiina), Risen Footwear (HK) Co. Ltd (Kowloon, Hong Kong) (edustajat: asianajajat L. Ruessmann ja A. Willems)
   
      Vastaaja: Euroopan unionin neuvosto
   Vaatimukset
   
               —
            
            
               neuvoston asetus (EY) N:o 1472/2006 on kumottava sikäli kuin sillä otetaan käyttöön kantajien vientiin sovellettavat polkumyyntitullit
            
         
               —
            
            
               neuvosto on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Esillä olevalla kanteella kantajat vaativat riidanalaisen asetuksen kumoamista sikäli kuin sillä otetaan käyttöön polkumyyntitullit, joita sovelletaan niiden Euroopan unioniin suuntautuvaan vientiin. Kanteen tueksi esitetään seuraavaa:
   
               —
            
            
               polkumyynnillä tapahtuvalta tuonnilta suojautumisesta annetun neuvoston asetuksen (EY) N:o 384/96 (jäljempänä perusasetus) 2 artiklan 7 kohdan b alakohdan ja 9 artiklan 5 kohdan ja GATT:n VI artiklan rikkominen sekä syrjintäkiellon periaatteen, nemo auditur -periaatteen ja luottamuksensuojan periaatteen loukkaaminen, kun otetaan huomioon se, että yhteisön toimielimet eivät ole tutkineet kaikkia markkinatalouskohtelua ja yksilöllistä kohtelua koskevia hakemuksia yksilöllisesti;
            
         
               —
            
            
               perusasetuksen 18 ja 20 artiklaa rikkominen ja kantajien puolustautumisoikeuksien loukkaaminen, kun otetaan huomioon se, että yhteisön toimielimet eivät ole ilmoittaneet kantajille siitä, miten markkinatalouskohtelua ja yksilöllistä kohtelua koskevien hakemuksien osalta on menetelty;
            
         
               —
            
            
               ilmeinen arviointivirhe ja perusasetuksen 5 artiklan 4 kohdan rikkominen sen arvioinnin osalta, joka koskee yhteisön tuottajien asemaa tutkimuksen tukemisessa, perusasetuksen 1 artiklan 4 kohdan rikkominen tuotteen määritelmän osalta, perusasetuksen 17 artiklan rikkominen ja EY 253 artiklan rikkominen vientiä harjoittavien tuottajien otoksen valinnan osalta, perusasetuksen 3 artiklan 2 kohdan ja EY 253 artiklan rikkominen vahingon määrittämisen osalta, perusasetuksen 3 artiklan 2 kohdan rikkominen polkumyynnillä tapahtuvan tuonnin ja vahingon välisen syy-yhteyden arvioinnin osalta ja lopuksi perusasetuksen 9 artiklan 4 kohdan rikkominen vahingon korjaavan tason laskemisen osalta.